KOMISIJOS REGLAMENTAS (EB) Nr. 6/2005
2005 m. sausio 4 d.
pataisantis Reglamentus (EB) Nr. 46/2003 ir 47/2003 dėl toje pačioje prekinėje pakuotėje esančių įvairių rūšių vaisių bei daržovių mišinių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 2 straipsnio 2 dalį,
kadangi:
(1)
2003 m. sausio 10 d. Komisijos reglamentas Nr. 48/2003, nustatantis taisykles, taikytinas toje pačioje prekinėje pakuotėje esantiems įvairių rūšių vaisių ir daržovių mišiniams (2), yra taikomas prekinėms pakuotėms, kurių neto masė yra lygi arba mažesnė nei 3 kilogramai.
(2)
2003 m. sausio 10 d. Komisijos reglamente (EB) Nr. 46/2003, iš dalies pakeičiančiame šviežių vaisių ir daržovių prekybos standartus, taikomus toje pačioje prekinėje pakuotėje esantiems įvairių rūšių vaisių bei daržovių mišiniams (3), ir 2003 m. sausio 10 d. Komisijos reglamente (EB) Nr. 47/2003, iš dalies pakeičiančiame Tarybos reglamento (EB) Nr. 2200/96 I priedą, numatančiuose, kad švieži vaisiai ir daržovės, kuriems taikomi prekybos standartai, gali būti pateikiami mišinių pavidalu tose pačiose prekinėse pakuotėse, kurių neto masė būtų mažesnė nei 3 kilogramai, įsivėlė klaida.
(3)
Todėl reikia atitinkamai pataisyti Reglamentus (EB) Nr. 46/2003 ir (EB) Nr. 47/2003 tam, kad atitinkamų prekinių pakuočių neto masė galėtų būti lygi arba mažesnė nei trys kilogramai.
(4)
Šiame reglamente numatytos priemonės atitinka Šviežių vaisių ir daržovių valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 46/2003 1 straipsnyje tekstas „kurių neto masė ne daugiau kaip trys kilogramai“ yra pakeičiamas tekstu „kurių neto masė lygi arba mažesnė nei trys kilogramai“.
2 straipsnis
Reglamento (EB) Nr. 47/2003 1 straipsnyje tekstas „kurių neto masė ne daugiau kaip trys kilogramai“ yra pakeičiamas tekstu „kurių neto masė lygi arba mažesnė nei trys kilogramai“.
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. sausio 4 d.